Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 262/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ (x) ΠΓΕ ( )

Αριθμός φακέλου που δίδεται από το κράτος μέλος: -

1. Αρμόδια υπηρεσία του κράτους μέλους Όνομα: Institut national des appellations d'origine (INAO)

Διεύθυνση: 138, avenue des Champs-Elysées - F-75008 Paris

Τηλ.: (33-1) 45 62 54 75

Φαξ: (33-1) 42 25 57 97

2. Αιτών όμιλος 2.1. Όνομα: Syndicat Interprofessionnel du Chevrotin

2.2. Διεύθυνση: Maison du Reblochon, BP 22 - F-74230 Thônes, Τηλ. (33) 04 50 32 74 79

2.3. Σύνθεση: παραγωγοί/μεταποιητές (x) άλλοι ( ).

3. Τύπος προϊόντος: Τυριά - κατηγορία 1-3.

4. Περιγραφή της συγγραφής των υποχρεώσεων (Σύνοψη των όρων του άρθρου 4 παραπομπή 2)

4.1. Ονομασία: "Chevrotin".

4.2. Περιγραφή: Το τυρί Chevrotin παρασκευάζεται αποκλειστικά από αίγειο γάλα είναι κυλινδρικής μορφής διαμέτρου 9 έως 12 εκατοστών και ύψους 3 έως 4,5 εκατοστών, βάρους από 250 έως 350 γραμμάρια.

Είναι τυρί με μάζα πιεσμένη χωρίς διογκώσεις, με πλυμένη κρούστα, που καλύπτεται μετά την ωρίμανση στο σύνολό του ή εν μέρει από λεπτή επάνθιση που αποτελείται κυρίως από géotrichum, περιέχει τουλάχιστον 45 γραμμάρια λιπαρής ουσίας ανά 100 γραμμάρια τυριού μετά πλήρη ξήρανση και του οποίου η περιεκτικότητα σε ξηρή ουσία δεν πρέπει να είναι κατώτερη από 45 γραμμάρια ανά 100 γραμμάρια τυριού.

Στο τέλος της ωρίμανσης, το Chevrotin συσκευάζεται σε ατομικές συσκευασίες και έχει στη βάση του ένα κομμάτι από ερυθρελάτη. Το Chevrotin συσκευάζεται με τη μορφή ολόκληρου τυριού.

4.3. Γεωγραφική περιοχή: Κοινότητες των διαμερισμάτων της Haute-Savoie που περιλαμβάνονται στο σύνολό τους στην γεωγραφική περιοχή:

Abondance, Alex, Allèves, Arêches, Aviernoz, Bellevaux, Bernex, Boëge, Bogève, Bluffy, Bonnevaux, Brizon, Burdignin, Chamonix-Mont-Blanc, Châtel, Chevenoz, Chevaline, Combloux, Cons-Sainte-Colombe, Cordon, Demi-Quartier, Dingy-Saint-Clair, Domancy, Doussard, Entremont, Entrevernes, Essert-Romand, Faverges, Giez, Habère-Lullin, Habère-Poche, La-Balme-de-Thuy, La Baume, La Chapelle-d'Abondance, La Chapelle Saint-Maurice, La Clusaz, La Côte-d'Arbroz, La Forclaz, La Rivière-Enverse, La Tour, La Vernaz, Lathuile, Le Biot, Le Bouchet, Le Grand-Bornand, Le Petit-Bornand-les-Glières, Le Reposoir, Les Clefs, Les Contamines-Montjoie, Les Gets, Les Houches, Les Villards sur Thônes, Leschaux, Lullin, Magland, Manigod, Marlens, Megève, Mégevette, Mieussy, Montmin, Montriond, Mont Saxonnex, Morillon, Morzine, Nancy-sur-Cluses, Nâves-Parmelan, Novel, Onnion, Passy, Praz-sur-Arly, Reyvroz, Sallanches, Samoëns, Saxel, Serraval, Servoz, Seythenex, Seytroux, Sixt-Fer-à-Cheval, Saint-André-de-Boëge, Saint-Eustache, Saint-Ferréol, Saint-Gervais-les-Bains, Saint-Jean-d'Aulps, Saint-Jean-de-Sixt, Saint-Jean-de-Tholomé, Saint-Jeoire, Saint-Laurent, Saint-Sigismond, Saint-Sixt, Talloires, Taninges, Thollon-les-Mémises, Thônes, Thorens-Glières, Vacheresse, Vailly, Vallorcine, Verchaix, Villard sur Boëge, Villaz, Ville-en-Sallaz, Viuz-en-Sallaz.

Κοινότητες που περιλαμβάνονται στη γεωγραφική περιοχή εν μέρει:

Ayze, Duingt, Gruffy, La Roche-sur-Foron, Lugrin, Marignier, Marnaz, Perrignier, Scionzier, Saint-Jorioz, Viuz-la-Chiésaz

Κοινότητες του διαμερίσματος της Savoie περιλαμβάνονται στην περιοχή στο σύνολό τους:

Aillon-le-Jeune, Aillon-le-Vieux, Allondaz, Arith, Bellecombe-en-Bauges, Cléry, Cohennoz, Crest-Volland, Doucy-en-Bauges, Ecole-en-Bauges, Flumet, Jarsy, La Compôte, La Giettaz, La-Motte-en-Bauges, La Thuile, Le Châtelard, Le Noyer, Les Déserts, Lescheraines, Notre-Dame-de-Bellecombe, Puygros, Saint-François-de-Sales, Saint-Nicolas-la-Chapelle, Sainte-Reine, Thoiry, Ugine.

Κοινότητες που περιλαμβάνονται εν μέρει στην περιοχή:

Hauteluce, Le Montcel, Marthod, Mercury, Montailleur, Plancherine, Saint-Jean-d'Arvey, Saint-Jean-de-la-Porte, Saint-Offenge-Dessus, Thénésol, Verrens Arvey, Villard sur Doron.

4.4. Απόδειξη προέλευσης: Οι πρώτες αναφορές στο Chevrotin ανάγονται στον 18ο αιώνα, αλλά είναι πολύ παλαιότερη η παρουσία του τυριού αυτού στη Savoie και Haute Savoie.

Ως καλύτερες μαρτυρίες παραμένουν οι πράξεις εκμίσθωσης (τύποι μισθώσεως) στις οποίες συχνά ο χωρικός ("d'alpagiste") έπρεπε να εξοφλήσει την οφειλή του με τη μορφή τυριού. Μεταξύ αυτών εμφανίζεται τακτικά το "Chevrotin".

Αν και η σπουδαιότητα της αιγοτροφίας παρέμεινε περιορισμένη, το Chevrotin παρασκευάζονταν μετά από τον απογαλακτισμό κατσικιού, και συνεπώς κατά την μετακίνηση των ποιμνίων προς τις ορεινές περιοχές.

Κάθε γαλακτοπαραγωγός, κάθε εγκατάσταση μεταποίησης και κάθε εγκατάσταση ωρίμανσης συμπληρώνει μία "déclaration d'aptitude" που καταχωρείται από τις υπηρεσίες του INAO (ΕΙΟΠ). Κάθε εμπορικός φορέας πρέπει να τηρεί στη διάθεση του INAO μητρώα καθώς και οποιοδήποτε έγγραφο είναι αναγκαίο για τον έλεγχο της προέλευσης, της ποιότητας και των όρων παραγωγής του γάλακτος και των τυριών. Σε ημιδιαφανή λευκή πλάκα καζεΐνης περιλαμβάνεται το όνομα της ονομασίας προέλευσης και ο αριθμός εξακρίβωσης του παραγωγού. Τίθεται κατά την παρασκευή του τυριού σε μια από τις πλευρές του.

Τέλος, διενεργείται αναλυτική και οργανοληπτική εξέταση για να διασφαλιστεί η ποιότητα και η τυπικότητα των προϊόντων που υποβάλλονται στην εξέταση αυτή.

4.5. Μέθοδος παραγωγής: Το Chevrotin αποτελεί αποκλειστικά χωρική παραγωγή. Το γάλα προέρχεται από την παραγωγή μιας μόνο αγέλης, και δεν υπάρχει γάλα το οποίο να συγκεντρώνεται και αναμιγνύεται. Το χρησιμοποιούμενο γάλα για την παρασκευή του Chevrotin προέρχεται κυρίως από κατσίκες της αλπικής φυλής.

Διακρίνουμε δύο σαφώς ξεχωριστές περιόδους ζωής της αγέλης η οποία προσανατολίζεται προς τη χρησιμοποίηση των φυσικών πόρων των ορεινών περιοχών:

- υποχρεωτική χειμερινή περίοδος 5 έως 7 μηνών κατά την οποία οι χορτονομές πρέπει να προέρχονται βασικά από τη ζώνη αυτή. Οι χορτονομές παράγονται στην περιοχή και αντιπροσωπεύουν τουλάχιστον 70 % εκφραζόμενο σε ξηρή ουσία της συνολικής διατροφής σε χορτονομή.

- περίοδος εκτός της χειμερινής, τουλάχιστον πέντε μηνών κατά την οποία η διατροφή βασίζεται στην αυτοφυή διαφοροποιημένη βλάστηση των υψηλών περιοχών.

Είναι πολύ περιορισμένη η χορήγηση συμπληρωματικών τροφών.

Εξάλλου, κάθε κατσίκα έχει στη διάθεσή της ελάχιστη επιφάνεια 1000 τετραγωνικών μέτρων. Η γαλακτοπαραγωγή είναι περιορισμένη ανά κατσίκα.

Το γάλα είναι πλήρες και ως έχει, χωρίς προδιαγραφές σε πρωτεΐνες και λιπαρές ουσίες. Απαγορεύεται οποιαδήποτε φυσική επεξεργασία εκτός από το φιλτράρισμα για να αφαιρεθούν μικροσκοπικές ακαθαρσίες.

Με εξαίρεση την προσθήκη πυτιάς, γαλακτικών ζυμών ή αλατιού (χλωριούχο νάτριο) απαγορεύεται οποιαδήποτε αφαίρεση ή προσθήκη στο γάλα αυτό.

Από το άρμεγμα έως το τέλος της παρασκευής του, η θερμοκρασία του γάλακτος δεν πρέπει σε καμία στιγμή να είναι κατώτερη από 10 °C και να υπερβαίνει του 40 °C. Το χρονικό διάστημα μεταξύ του τελευταίου αρμέγματος και της προσθήκης πυτιάς δεν πρέπει να υπερβαίνει τις 14 ώρες. Αυτή η απλή πτώση της θερμοκρασίας του γάλακτος επιτρέπει να ευνοηθούν οι φυσικές ζύμες και αποφευχθεί η ανάπτυξη ψυχοτρόπου χλωρίδας. Μετά την προσθήκη της πυτιάς, το γάλα υφίσταται ταχεία πήξη.

Η αφαίρεση του πήγματος, η ανάμειξη, η μετάγγιση, η τοποθέτηση σε καλούπια, η πίεση και το αλάτισμα πραγματοποιούνται χειρωνακτικά. Το πήγμα κόβεται σε κόκκους μεγέθους ρυζιού ή καλαμποκιού. Για την τοποθέτηση στα καλούπια, το πήγμα κατανέμεται σε ατομικά καλούπια. Τα καλούπια γεμίζουνε και ακολουθεί μια πρώτη αναστροφή. Η πίεση διαρκεί από 6 έως 12 ώρες και περιλαμβάνει τουλάχιστον μια δεύτερη αναστροφή. Στη συνέχεια το τυρί αλατίζεται και εν συνεχεία ξεραίνεται για 5 έως 9 ημέρες σε θερμοκρασία που περιλαμβάνεται μεταξύ 15 και 20 °C, και κατά τη φάση αυτή τα τυριά αναστρέφονται καθημερινά.

Η ωρίμανση διαρκεί 21 ημέρες τουλάχιστον σε σανίδες από ερυθρελάτη που επιτρέπει την ανάπτυξη των χαρακτηριστικών αρωμάτων του τυριού, και κατά τη φάση αυτή τα τυριά αναστρέφονται τουλάχιστον τρεις φορές την εβδομάδα. Οι μόνες επιφανειακές χρωστικές που επιτρέπονται είναι τα caraténoïdes (E160 a) και το rocou (E 160 b).

4.6. Δεσμός: Ο δεσμός του τυριού Chevrotin με την καταγωγή του προκύπτει από το συνδυασμό του φυσικού περιβάλλοντος που χαρακτηρίζεται από ανθρώπινες πρακτικές που προσαρμόστηκαν στο περιβάλλον, που αποτελούν καρπό προγονικής τεχνογνωσίας.

Όπως το βεβαιώνουν γραφές του 18ου αιώνα, η παραγωγή του Chevrotin εντοπίζεται διαχρονικά στις κοινότητες με ορεινούς βοσκότοπους των διαμερισμάτων της Savoie και της Haute-Savoie.

Η περιοχή παραγωγής του chevrotin χαρακτηρίζεται από γεωλογικούς σχηματισμούς που αποτελούνται από ιζηματογενή ασβεστούχα εδάφη. Το υπέδαφος της περιοχής χαρακτηρίζεται από ασβεστογενείς σχηματισμούς πάνω στους οποίους αναπτύσσονται βοσκότοποι που χαρακτηρίζονται από υψόμετρο μεγαλύτερο των 1500 μέτρων και κλίμα τυπικά ορεινό, που χαρακτηρίζεται από σημαντικές βροχοπτώσεις καθόλη τη διάρκεια του έτους και από πολύ χαμηλές θερμοκρασίες κατά το χειμώνα.

Ο συνδυασμός κλίμα - γεωλογικό περιβάλλον δίδει στη ζώνη αυτή ένα σημαντικό δυναμικό χορτονομής.

Η χλωρίδα που έχει προσαρμοστεί σ'αυτό το περιβάλλον διατηρεί μια μεγάλη διαφοροποίηση κυρίως στους βοσκότοπους που βρίσκονται σε υψόμετρο όπου ανάλογα με τη χιονοκάλυψη, τα μητρικά κοιτάσματα, και το γεωλογικό τους τύπο, αναπτύσσεται μια μεγάλη ποικιλία φυτών από τα οποία τρέφονται τα ζώα.

Οι προϋποθέσεις αυτές επέτρεψαν στην κατσίκα της φυλής Alpine, η οποία προσαρμόζεται καλά σ'αυτό το περιβάλλον λόγω της αντοχής της και των γαλακτικών της ιδιοτήτων, να χρησιμοποιήσει τις δυσκολότερες πηγές χορτονομής σ' αυτό το ορεινό περιβάλλον χάρις στις ικανότητες μετακινήσεως που διαθέτει.

Οι συνθήκες παραγωγής καθορίζονται με τρόπο ώστε να διατηρούνται οι ιδιαιτερότητες του εδάφους και να εκφράζονται αυτές στο προϊόν.

Ιστορικά διαφαίνεται σαφώς ότι υπάρχει τεχνολογία η οποία πλησιάζει με αυτή των τυριών από αγελαδινό γάλα που παρασκευάζεται στην περιοχή, όπως το Reblochon, που εφαρμόστηκε στο τυρί κατσίκας. Έτσι το Chevrotin είναι το μόνο τυρί κατσίκας ταχείας πήξης και με πλυμένη κρούστα στον τομέα της παραγωγής τυριών κατσίκας.

4.7. Δομή του ελέγχου Ονομασία: INAO

Διεύθυνση: 138, avenue des Champs-Elysées - F-75008 Paris

Ονομασία: DGCCRF

Διεύθυνση: 59, Boulevard V. Auriol - F-75703 Paris Cedex 13

4.8. Επισήμανση: Κάθε τυρί ελεγχομένης ονομασίας προελεύσεως "Chevrotin" διατίθεται στο εμπόριο εφοδιασμένο με ατομική ετικέτα που περιλαμβάνει το όνομα της ονομασίας προελεύσεως.

Στις ετικέτες του τυριού που δικαιούνται της ελεγχομένης ονομασίας προελεύσεως πρέπει να τίθεται υποχρεωτικά ο λογότυπος που περιλαμβάνει το σήμα "INAO", η ένδειξη "Appellation d'Origine Contrôlée" και την ονομασία της προέλευσης.

Η ελεγχομένη ονομασία προέλευσης πρέπει να γράφεται με χαρακτήρες διαστάσεων τουλάχιστον ίσων προς 120 % οποιουδήποτε άλλου χαρακτήρα εμφαίνεται στην ετικέτα.

4.9. Εθνικές απαιτήσεις: Διάταγμα σχετικό με την ελεγχομένη ονομασία προέλευσης "Chevrotin".

Αριθ. ΕΚ: FR/00246/2002.05.03.

Ημερομηνία παραλαβής του πλήρους φακέλου: 3 Οκτωβρίου 2003.